ලංකාවේ ගැමිනැටුම් පිළිබඳ පළමු ශාස්ත්‍රීය පර්යේෂණය කළ මහාචාර්ය එදිරිවීර සරත්චන්ද්‍ර ශූරීන් රචිත සිංහල ගැමි නාටක ග්‍රන්ථයේ හා එහි ඉංග්‍රීසි පිටපත් මහ අම්බලන්ගොඩ ටුක්කාවඩු ගුණද‌ාස කලා ගුරුනාන්සේගේ නැටුම් විලාස හා කෝලම් නැටුම් පිටපත් ද පාදක කරගෙන තිබේ.1953 වසරේ දී ලංකාවට සැපත් වූ දෙවන එළිසබෙත් රැජින ඉදිරියේ මෙන්ම චීන අගමැති චෞඑන්ලායි මහතා ඉදිරියේ කෝලම් නැටුම් රඟදක්වා සම්මාන ප්‍රශංසා හිමිකර ගැනීමට ටුක්කාවඩු ගුණද‌ාස ගුරුනාන්සේ ඇතුළු මහ අම්බලන්ගොඩ කෝලම් නැටුම් කණ්ඩායම දක්ෂතා දක්වා ඇත.එසේම මහ කවි රවින්ද්‍රනාත් තාගෝර්තුමා ලංකාවට පැමිණි අවස්ථාවේ දී කලා ගුරු ගුණද‌ාස ගුරුනාන්සේගේ කණ්ඩායමේ නොන්චි කෝලම් මුහුණ දමා නැටු කේ.ඒ. ප්‍රේමද‌ාස මහතාගේ කෝලම් රංගනයට වශී වූ රවින්ද්‍රනාත් තාගෝර්තුමාට නොන්චි මුහුණ පරිත්‍යාග කර තිබේ.